Document ID: /roh_data/filtered/fineweb-2-filterrobots_roh.jsonl.gz/23371

Sustegnair
Il project «Pasturs Voluntaris» cuntinuescha suenter l’onn da pilot da success!
Da nov sustegnain nus a partir dal 2022 manaschis en l’entir chantun Grischun ed en il chantun Glaruna. Vus ans pudais contactar sur il formular online u per telefon.
Inoltrar in engaschi
Duvrais Vus sustegn? Empleni il formular qua sut. Pli baud che Vus tschentais la dumonda e pli grondas che las schanzas én da survegnir il dumber da voluntaris giavischà. Vus pudais er inoltrar Vossa dumonda d’agid per telefon.
Controlla e publicaziun
Nus controllain sche Vossa dumonda è cumpletta. Sche Vus inoltrais per l’emprima giada ina dumonda prendain nus si contact cun Vus per telefon. Suenter visitain nus gugent Vus sin Voss manaschi. Sche Voss manaschi ademplescha las cundiziuns publitgain nus Vossa dumonda sin la pagina d’internet.
Ils gidanters vegnan tschentai
Vossa dumonda da sustegn cumpara sin la pagina d’internet. Ella è visibla mo per voluntaris scolads. Quels pon s’inscriver per l’engaschi e s’annunziar directamain tar Vus per sclerir ils detagls.
Cundiziuns per noss sustegn
- Vus avais in manaschi da chasa ni d'alp cun nursas e/ni chauras
- Voss manaschi è en il Grischun ni Glaruna
- Vus realisais almain ina mesira renconuschida da protecziun da muntaneras
- Vus avais lavur supplementara pervia da la realisaziun da mesiras da protecziun
- Vus purschais lavurs adattadas per gidantras e gidanters voluntaris
Vossas contribuziuns
- Manaschi d'alp: CHF 100.-
- Manaschi da chasa: CHF 50.-
Durant ils engaschis essas Vus responsabla u responsabel d’alimentar ils voluntaris. En cas d’engaschis da plirs dis mettais Vus a disposiziun ina pussaivladad da pernottar per las persunas voluntaras. Intgins voluntaris èn era pronts da durmir en lur tenda.